JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Jeruusalemma tuleb taas uus saatkond
Vaktsiiniprogramm mõjub ja normaalne elu naaseb Iisraeli
Iisrael alustab gaasivedu Gazasse
Lääne-Aafrikas asuv Ekvatoriaal-Guinea
tahab kolida oma suursaatkonna Tel Avivist Jeruusalemma.
Riik katkestas suhted Iisraeliga pärast 1973. a Yom Kippuri sõda,
kuid taastas need kahe aasta eest.
Ekvatoriaal-Guinea on ligi 1,5 miljoni elanikuga riik,
usult rooma-katoliiklik
ja ametlikeks keelteks on hispaania, prantsuse ja portugali keeled.
Iisraeli peaminister Netanyahu ja Guinea president Mebasogo
leppisid saatkonna kolimises kokku eelmisel reedel.
Seni on vaid USA ja Guatemala oma saatkonnad
Jeruusalemma kolinud,
kuid otsused kolimise kohta on teinud ka Brasiilia, Kosovo,
Tšehhi, Dominikaani Vabariik, Honduras ja Serbia,
ning nüüd lisandus neile ka Ekvatoriaal-Guinea.
USA eelmise presidendi algatus riigi saatkonna kolimisest
Tel Avivist Jeruusalemma on teinud pika sammu edasi.
2018. a koliti saatkond ametlikult Jeruusalemma,
kuid seda üksnes suursaadiku büroo osas.
Tel Avivis töötab endiselt ca 850 inimest,
kuid nüüd saab see muutuma.
Ehitusplaan uue Jeruusalemma saatkonnakompleksi kohta
tehti rohkem kui kaks aastat tagasi
ja nädala eest eraldas Jeruusalemma regionaalne planeerimisamet loa
laiendada nii praegust Arnona rajoonis asuvat konsulaadihoonet
kui ehitada selle lähedale uus, kümnekordne saatkonnahoone.
Ligi 50 000 ruutmeetrises hoones
hakkab töötama üle 1000 inimese
ja see arvatakse valmivat 2026. a.
Ligi kuu aega kestnud patiseis
president Joe Bideni ja peaminister Netanyahu vahel
lõppes kolmapäeval, kui Biden viimaks Iisraeli helistas.
Peaministri kantseleist kommenteeriti vestlust vaid nii palju,
et president Biden olevat tõdenud,
et nende kahe juba 40 aastat kestnud sõprus pole kuidagi ohus,
isegi kui jutuajamist tuli kaua oodata.
Samas kinnitas Biden, et suhted Iisraeliga jäävad stabiilseks ja heaks.
Lisaks lootis ta,
et Lähis-Ida araabiamaad jätkavad suhete normaliseerimist Iisraeliga.
Biden kinnitas, et mõistab Iisraeli muret Iraani tuumaprogrammi suhtes
ja soovis, et suhted palestiinlastega jõuaksid samuti kõnelusteni.
Selles kontekstis tuleb tõdeda fakti, et Iisraeli-USA vestlusside
ei katkenud kordagi pärast presidendi vahetumist USAs.
Välisminister Gabi Ashkenazi
on vestelnud korduvalt oma ametivenna Tony Blinkeniga,
nagu on teinud ka mõlemad kaitseministrid, julgeolekujuhid,
armeede peastaabiülemad ja riikide suursaadikud.
Oleme siin Soomes harjunud, et talvel võib rikkalikult lund sadada,
kuid see pole tavaline Vahemeremaades ega ka Iisraelis.
Kahe nädala eest alanud talvine lumetorm üllatas elanikke
nii rannikualadel, Jeruusalemmas kui ka Golanil.
Jeruusalemm pääses vaid ca 10-15 sentimeetrise lumesajuga,
kuid näiteks Golanil tuli lund kohati isegi 40 cm.
Ka Surnumere piirkonnas tuli teid sulgeda,
kuigi regioon on üks kuumemaid.
Lumetormi tõttu tuli osaliselt sulgeda koolid
ja liiklusummikud peateedel tekitasid kaose,
sest riigi lumesahkade arsenal
on sellise lumekogusega tegelemiseks ebapiisav.
Üks maailma tuntumaid ja vanimaid meediafirmasid, Suurbritannia BBC,
keda tuntakse ka jõulise Iisraeli-vastasuse poolest,
on pidanud vabandama valeinfo eest.
Ühes 16. jaanuari saates rääkis BBC toimetaja,
et Iisraeli valitsus vastutavat Oslo 2 lepingute järgi
palestiinlaste vaktsineerimise eest, süüdistades nii varjatult Iisraeli
ühepoolses vaktsineerimisprogrammis pelgalt oma kodanike heaks.
BBC pidi siiski hiljem vabandama väärinfo eest,
ja parandama samas oma avaldust,
tõdedes, et Oslo II lepingu kõneluste kontekstis
küsiti Palestiina omavalitsuselt,
kas nad tahavad kuuluda Iisraeli tervishoiu,
ja eriti vaktsineerimisprogrammi alla,
millele toonane Yasser Arafati büroo vastas,
et nad hoolitsevad oma elanike eest ise.
Samas kontekstis tõdes BBC, et Abbasi valitsus olevat teatanud,
et saab vaktsiini WHO ehk Maailma Terviseorganisatsiooni kaudu
ja varasema teate järgi ka Venemaalt.
Veel koroona teemal - Iisraeli Terviseministeeirumi teatel
on riigi vaktsineerimisprogramm töötanud ennustatust paremini.
Seni on riigi 9 miljonist elanikust vaktsineeritud korra üle 4,5 miljoni
ja teise doosi on saanud juba üle 3 miljoni inimese.
Vastavalt vaktsineerimise laiendamisega
üha enamatele vanusegruppidele
soovitab ministeerium ka majanduselu astmelist avamist
pärast ligi kaks kuud kestnud suletust.
Terviseministeeriumi juhi Chezy Levi sõnul
on Iisraelis seni kasutatud peamiselt vaid Pfizeri vaktsiini
ja kui vanemad vanusegrupid on vaktsiiniprogrammi hõlmatud,
hakatakse vaktsineerima ka alla 16-aastaseid,
kelle puhul hakatakse kasutama
haigestunutest, eakatest ja riskigruppidest erinevat vaktsiini.
Samal ajal kui USA uus president
püüab arendada leppimist Iisraeli ja palestiinlaste vahel,
taastades neile esmalt majandusabi ja avades Washingtonis saatkonna,
levitab palestiinlaste usujuhtkond rahva seas vägivaldset propagandat.
Türgi Kanal 9 tegi saate
Iislamiõpetlaste Rahvusvahelise Liidu kohtumisest 10. veebruaril.
Ühes sõnavõtus kuulutas ühenduse Jeruusalemma osakonna peasekretär
Mraweh Nassar islami perspektiivi võimalike rahukõneluste suhtes.
Maailm tuleb puhastada juutidest,
enne kui moslemid võivad tõelise rahu saada,
sest juudid on ohtlikeimad vaenlased, kuulutas ta.
Kõik teised Palestiina vaenlased on tegelikult juutide käsilased,
jätkas ta, ja tsiteeris tõestuseks mõningaid Koraani salme,
kus Allah kinnitab täpselt sama
ning et moslemid saavad kogema rahu ja kuldaegu,
kuid alles siis, kui esmalt on tapetud juudid.
Eelmisest, vähem rahulikust perspektiivist hoolimata,
ja pärast aastaid kestnud kõnelusi allkirjastati rahvusvahelised lepingud
maagaasi edastamiseks Iisraelist Gaza jõujaama.
Qatari emiraadi Gaza piirkonna eriesindaja Mohammad al-Emadi
teatas Gaza elektrivõrgu parandamiseks mõeldud lepingust,
mis sõlmiti Iisraeli gaasifirma Delek, Qatari, ÜRO ja EL-i vahel.
Iisraeli Armeeraadio teatel
rahastavad hanke raames ehitatava uue maagaasijuhtme Qatar
Iisraeli territooriumile jäävas osas ja EL Gaza-poolses osas.
Iisraeli energiaministri Steinitzi sõnul
vähendab uus rahvusvaheline lepe piirkonnas õhusaastet
ja pakub Gaza piiriala elanikele puhtamat ja tervislikumat õhku.
Veebruari algul teatas Qatar ka
360 mln USD suurusest lisaabist palestiinlastele.
Qatari Välisministeeriumi teatel
hõlmab abi kütuseostu Gaza jõujaamale,
sotsiaalabi ja töötasusid tuhandetele Palestiina omavalitsuse töötajaile.
Qatar, vähem kui 3 miljoni elanikuga emiraat Pärsia lahe läänerannikul,
on andnud palestiinlastele alates 2014. aastast
üle 1,5 miljardi USD ulatuses abi.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee